**Глеб Рассадкін** (нар. 5 красавіка 1995, Мінск) — беларускі футбаліст, нападнік.

Клубная кар’ера
---------------

### «Дынама»

Выхаванец мінскага «Дынама», з 2011 выступаў за дубль. У асноўнай камандзе дэбютаваў 12 мая 2012 года ў матчы супраць «Тарпеда-БелАЗ», на 84-й хвіліне замяніўшы Ёвана Дам’янавіча. Першы гол за «Дынама» забіў 26 верасня 2012 года ў матчы 1/8 фіналу Кубка Беларусі ў браму пінскай «Хвалі».

У сезоне 2013 у асноўным выступаў за дубль, зрэдку з’яўляючыся ў асноўнай камандзе. 4 ліпеня 2013 года забіў свой першы гол у еўракубках (у браму літоўскай «Круоі» ў першым кваліфікацыйным раўндзе Лігі Еўропы).

Сезон 2014 распачынаў за дубль, а ўлетку стаў нярэдка прыцягвацца да матчаў асновы, часам з’яўляўся і ў стартавым складзе. 10 кастрычніка 2014 года забіў свой першы гол у чэмпіянаце, які дазволіў дынамаўцам атрымаць перамогу над наваполацкім «Нафтанам» (2:0).

Сезон 2015 распачаў на лаўцы запасных, але пазней здолеў замацавацца ў стартавым складзе, дзе звычайна складаў звязку нападнікаў разам з Фатасам Бечыраем. У жніўні забіў за «Дынама» два важных гола — спачатку 10 жніўня дапамог у чэмпіянаце Беларусі перамагчы БАТЭ (1:0), а 20 жніўня адкрыў лік у матчы з аўстрыйскім «Рэд Булам» (2:0), чым дапамог дынамаўцам другі сезон запар выйсці ў групавы этап Лігі Еўропы.

Сезон 2016 распачаў у якасці асноўнага нападніка мінчан, але ў ліпені ў матчы Лігі Еўропы супраць «Сент-Патрыкс Атлетык» атрымыў траўму. Вярнуўся на поле ў кастрычніку, аднак стаў толькі выхадзіць на замену. У пачатку 2017 года быў адхілены ад асноўнай каманды мінчан і стаў выступаць за дубль. У ліпені 2017 года кантракт нападніка з «Дынама» быў разарваны.

### «Зорка»

У жніўні 2017 года праходзіў прагляд у луганскай «Зары», але беспаспяхова і пазней стаў іграком іншага ўкраінскага клуба — крапыўныцкай «Зоркі». Спачатку трывала выступаў у аснове, 9 снежня 2017 года адзначыўся трыма галявымі перадачамі ў матчы з адэскім «Чарнаморцам» (3:3). З красавіка 2018 года з-за праблем са здароўем перастаў з’яўляцца на полі.

### «Нёман»

У ліпені 2018 года трэніраваўся з жодзінскім «Тарпеда-БелАЗ», пазней далучыўся да гродзенскага «Нёмана», які ў жніўні 2018 года ўзяў нападніка ў арэнду. У складзе гродзенскай каманды стаў іграком стартавага складу.

З пачатку 2019 года, нягледзячы на заканчэнне арэнды, пачаў трэніравацца з гродзенцамі, у той час як «Зорка» знялася ў чэмпіянату Украіны ў Першай лізе. У сакавіку 2019 года падпісаў двухгадовы кантракт з «Нёманам». У сезоне 2019 шмат прапусціў з-за траўм, у першай палове 2020 года быў іграком стартавага складу, пасля стаў пераважна заставацца на лаўцы запасных, гуляў за дубль. У снежні 2020 года па заканчэнні кантракта пакінуў гродзенскі клуб.

### «Віцебск»

У сакавіку 2021 года стаў іграком «Віцебска». У пачатку сезона 2021 часцей выхадзіў на замену, пасля стаў пераважна з’яўляцца ў стартавым складзе. У лютым 2022 года падоўжыў кантракт з віцебскім клубам. Пакінуў «Віцебск» па пагадненні бакоў у ліпені 2022 года.

### «Арсенал»

У ліпені 2022 года падпісаў кантракт з дзяржынскім «Арсеналам». Гуляў у стартавым складзе, пазней стаў часам выхадзіць на замену. Па выніках сезона «Арсенал» страціў месца ў Вышэйшай лізе.

### «Смаргонь»

У сакавіку 2023 года стаў іграком «Смаргоні». Па заканчэнні сезона 2023 пакінуў клуб.

Міжнародная кар’ера
-------------------

Выступаў за юнацкія зборныя да 17 і 19 гадоў. У 2012—2016 гадах з’яўляўся іграком моладзевай зборнай Беларусі.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2014, 2015
* Беларусь 03Бронзавы прызёр Бронзавы прызёр чэмпіянату Беларусі (3): 2012, 2013, 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Дынама | Беларусь | 5 | 2 |
| 2012 | Д1 | Дынама | Беларусь | 5 | 0 |
| 2013 | Д1 | Дынама | Беларусь | 4 | 0 |
| 2014 | Д1 | Дынама | Беларусь | 9 | 1 |
| 2015 | Д1 | Дынама | Беларусь | 19 | 2 |
| 2016 | Д1 | Дынама | Беларусь | 19 | 2 |
| 2017 (1) | дубль | Дынама | Беларусь | 10 | 6 |
| 2017/18 | Д1 | Зорка | Украіна | 15 | 1 |
| 2018 (2) | Д1 | Нёман | Беларусь | 13 | 1 |
| 2019 | Д1 | Нёман | Беларусь | 14 | 3 |
| 2020 | Д1 | Нёман | Беларусь | 19 | 1 |
| 2021 | Д1 | Віцебск | Беларусь | 25 | 2 |
| 2022 (1) | Д1 | Віцебск | Беларусь | 13 | 1 |
| 2022 (2) | Д1 | Арсенал | Беларусь | 14 | 1 |
| 2023 | Д1 | Смаргонь | Беларусь | 19 | 3 |
|

Крыніцы
-------

1. ↑  Gleb Rassadkin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Gleb Rassadkin // FBref.com<a href='https://wikidata.org/wiki/Track:Q56239490'></a>
3. ↑
4. ↑  Минское "Динамо" рассталось с Рассадкиным (руск.). *football.by* (5 ліпеня 2017). Праверана 25 сакавіка 2024.
5. ↑  Глеб Рассадкин стал игроком украинской "Зирки" (руск.). *football.by* (30 жніўня 2017). Праверана 25 сакавіка 2024.
6. ↑  Рассадкин тренируется с «Торпедо-БелАЗ» (руск.). *by.tribuna.com*.
7. ↑  "Неман" арендовал у "Зирки" Рассадкина (руск.). *football.by* (15 жніўня 2018). Праверана 25 сакавіка 2024.
8. ↑  Рассадкин подписал двухлетний контракт с "Неманом" (руск.). *football.by* (21 сакавіка 2019). Праверана 25 сакавіка 2024.
9. ↑  Рассадкин перешел в "Витебск" (руск.). *football.by* (3 сакавіка 2021). Праверана 25 сакавіка 2024.
10. ↑  "Витебск" продлил контракт со своим нападающим (руск.). *football.by* (2 лютага 2022). Праверана 25 сакавіка 2024.
11. ↑  Глеб Рассадкин и Андрей Лебедев покинули "Витебск" (руск.). *football.by* (6 ліпеня 2022). Праверана 25 сакавіка 2024.
12. ↑  Глеб Рассадкин перешел в "Арсенал" (руск.). *football.by* (23 ліпеня 2022). Праверана 25 сакавіка 2024.
13. ↑  Рассадкин стал игроком "Сморгони" (руск.). *football.by* (2 сакавіка 2023). Праверана 25 сакавіка 2024.
14. ↑  Глеб Рассадкин не работает со "Сморгонью" (руск.). *football.by* (12 лютага 2024). Праверана 25 сакавіка 2024.

Спасылкі
--------

* Профіль на афіцыйным сайце «Нёмана» (руск.)
* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | AS.com · by.tribuna.com · FBref.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |